Lise von Seelen (S), 2006-11-08:
Og så er det jo os politikere, der siger: Hvad er det, vi gerne vil have?
Jeg kender ikke tidsrammen for, hvornår sådan noget kan gennemføres, men jeg ved, at der er andre, der har gennemført og implementeret store elektroniske systemer, hvor man netop for ikke at splitte praksis ad siger: Så laver vi en overgangsordning, så vi kan få tingene til at virke, imens vi implementerer.
Kunne ministeren ikke sige det, i stedet for at man lægger flaskehalse og barrierer ind i systemet her ved starten af et nyt system?
Altså, det er jo ikke sådan, at en SOSU-assistent, der i dag virker på en given sygehusafdeling, har adgang til at gå ind i den store patientjournal og læse sig ned igennem hele patientens sygdomshistorie, for det er sådan set ikke relevant i forhold til at udføre den konkrete funktion
Derfor vil der ved siden af det her regelsæt, der kommer til gælde for den store elektroniske, tværfaglige patientjournal, jo stadig eksistere papirjournaler.
M013s08560926tojo.fm Page 913 Friday, January 5, 2007 12:54 PM
Jeg diskuterer det gerne.
Men jeg vil da ikke sådan på forhånd stå og afvise det, hvis Folketinget har et andet synspunkt, der siger: Vi vil gerne udstyre ministeren med en bemyndigelsesbestemmelse, så man over tid kan udvide personkredsen.
Ministeren snakker om det bedre patientforløb, og at den elektroniske patientjournal skal være et redskab til det, men samtidig skuffer det mig lidt, at ministeren – synes jeg – låser på det med, hvem det er, der kan få adgang til at arbejde med patientjournalen, for hvis vi skal sikre det gode patientforløb, så vil der jo også være en interesse i, at man ude i praksis virkelig kan få det her til at glide.
Og der synes jeg at ministeren er for uambitiøs, for det lyder for mig, som om ministeren tænker, at det er et enten-eller: at enten har man fuld adgang til hele journalen, eller også har man ikke adgang til noget som helst.
Kunne ministeren ikke være så ambitiøs at sige: Jamen rent teknologisk er der mulighed for at udvikle adgang til dele af systemet?
Det ville jo netop være medvirkende til, at man kunne sige: Til den her del af journalen er det de her faggrupper, der har adgang.
Det giver så en glidende og smidig arbejdsgang der, hvor det skal foregå.
Og så er der andre, der har adgang til noget andet.
Hvorfor ikke være lidt mere ambitiøs?
Men det er netop en ambition, det er ikke virkelighed nu og her, det er en ambition om at kunne få en tværfaglig elektronisk patientjournal, der dækker patientens fulde sygdomshistorie, og som samtidig er delt op i kapitler for nu måske at bruge det billede, hvor man kan sige, at nogle grupper blandt sundhedspersonalet får adgang til nogle kapitler uden at få adgang til dem alle.
Det er da en flot ambition, det er bare ikke en ambition, som, sådan som jeg er orienteret, teknisk/teknologisk kan lade sig gøre for nærværende.
Og den her lov skal jo altså gælde, når den er vedtaget, og det, vi konkret tager stilling til, er derfor, hvilke personalegrupper vi vil give adgang til den elektroniske patientjournal, der så måtte findes lige nu og her, nemlig den brede med patientens fulde personoplysninger.
Det synes jeg er den rigtigste måde at gøre det på.